Aarhuus Stifts-Tidende, 1834-10-08
Jfølge et i Hamborger Correspondent indført Brev fra Slesvig har de forleden som i en Beretning fra Khvn, i f. Bl. indførte Yttringer: "at den for Staden Slesvig valgte Deputerede, Grev Moltke, ventedes at ville optræde i en meget decideret Stilling, vakt ikke liden Forundring. "Det er ikke usandsynligt - hedder det endvidere, at en saadan Synsmaade er bleven yttret fra vor Stad til Kjøbenhavn, maaskee endog i Hensigt at virke hen til, at den kgl. Sanction af Valget, der udkræves for Greven, som kgl. Embedsmand, ikke maatte blive meddeelt, og i det Haab, at det nye Valg, som da torde skee, maatte falde paa Kammerherre Ahlefeld, da det her er bekjendt nok, at visse Personer af Jndflydelse see meget skjævt til Grev Moltkes Valg, og disse langt hellere vilde have seet Kammerherre v. Ahlefeld som Deputeret. Derpaa synes ogsaa den Omstændighed at hentyde, at der i hiin Skrivelse tales om en lang Valgkamp imellem Greven og Kammerherren, og denne derved specielt fremhæves som Den, der fornemmelig skulde have gjort Greven Valget stridigt, hvilket dog just ikke har været Tilfældet. Thi omendskjøndt Greven den første Valgdag ikke fik een eneste Stemme af Flækkerne Cappelns og Arnis's Vælgere, modtog han dog allerede samme Dag flere Stemmer end Kammerherren paa begge Valgdagene, nemlig 153 mod 65. Ogsaa de raadslaaende Forsamlinger, der fandt Sted for Valget, udtalte man sig decideret for Greven, hvorimod kun Faa vare stemte for Kammerherren. Borgerskabet er overtydet om, at Greven, saavel paa Grund af sit store Talent, som af sine udmærkede omfattende Kundskaber, fortrinlig egner sig til Deputeret, og, besjælet af sand Patriotisme, kun vil see paa det almene Bedste, og kæmpe for Sandhed og Ret, med Varme og med Kraft, uden Menneskefrygt og Bihensigter."J Flensborg er for Tiden Dagens Helt en vis Bolt, som allerede for flere Uger siden absenterede sig ved høilys Dag fra Stadens Fængsel, og som siden den Tid har drevet omkring i Omegnen uden at Politiet har kunne faae fat paa ham. Fleregange have Bønderne været nær efter ham, men bestandig et han undsluppen dem. Han seer ud som en fuldkommen Røver, med bare Been og ubedækket Hoved, med langt sort Skjæg, og bevæbnet med en Stang, ved hvilken han paa Flugten sætter over Grøfter og Gjerder. Han er forresten Medlem af en meget vidt udbredt og for en stor Deel arresteret Tyvebande, som i lang Tid havde opholdt sig der i Egnen. Nylig afdøde Fr. Ludv. Chr. Pentz v. Rosenørn, Gouverneur paa St. Thomas og St. Jan, var født 1781 paa Herregaarden Katholm ved Grenaae, som da eiedes af hans Fader, Kammerherre v. Rosenørn. J hans 15de Aar blev han sendt til Kjøbenhavn, for der at fortsætte sine begyndte Studeringer. Efter at han med bedste Caracteer havde taget latinsk juridisk Exammen blev han 1803 Volonteur i det kgl. danske Cancellie, og allerede 1805 udnævnt til Justitssecretair ved den kgl. vestindiske Landsoverret paa St. Croix. 1807 blev han i samme Ret konst som anden, og siden som første Assessor. Under de Engelskes Besiddelse af de danske vestindiske Øer blev han 1811 udnævnt til Justitiarius i Retten; men ved Øernes Tilbage-Erholdelse traadte han igjen til sin forrige Post, hvormed nu Politimester-Embedet i Christianstad var bleven forbundet. 1816 blev han Regjeringsraad. 1828 Ridder af Dannebrogen. Siden Gouverneur paa St. Thomas og St. Jan. 1812 blev han gift med Anne Judith Poyen, Datter af en Plantage-Eier fra Guadeloupe, med hvem han havde 8 (Dagen.) Børn.